Proaspăt angajat la facultate, a primit sarcina de a se îngriji de profesorul de la Brno, Cehoslovacia, care își făcea documentarea pentru întocmirea unei lucrări privind relațiile dintre români, cehi și slovaci în perioada 1848-1918 și colaborarea lor în mișcarea de afirmare națională.[p.9] După o pauză de 6 luni – începând cu 1 februarie 1968, când și-a făcut stagiul militar redus, la Bacău – Boia a primit o bursă de studii la Praga, cu durata de șase luni, în cadrul unui proiect de istorie a relațiilor româno-cehoslovace, ca urmare a invitației formulate de Macurek. A prins exact perioada Primăverii de la Praga.